Cauzele caniculei care dă bătăi de cap europenilor. Cât mai durează temperaturile de peste 40 de grade Celsius.
Temperaturile vor depăși 40 de grade în sudul Europei cel puțin până joi seară. Valul de căldură persistă de mai bine de 7 zile. Ploi mai semnificative sunt așteptate, însă, spre finalul săptămânii acesteia.
Începutul de săptămână rămâne extrem de fierbinte pentru sudul Europei. Grecia, Turcia, sudul Italiei și Bulgaria vor avea de îndurat temperaturi de peste 42 – 43 de grade, iar meteorologii au prelungit avertizările cod roșu și portocaliu de caniculă.Cât mai durează acest val de căldurăSudul Europei va experimenta temperaturi extreme, cel puțin până joi. În special, afectată va fi zona Greciei.Temperaturile vor depăși 40 de grade Celsius, iar ploile vor lipsi cu desăvârșire. Este un val de căldură extrem, mai ales prin durata sa, de peste 7 zile.Care au fost cauzele acestei perioade foarte lungi cu temperaturi de peste 40 de grade CelsiusO circulație atmosferică foarte slabă a făcut ca această masă de aer de origini nord-africane să rămână mai bine de o săptămână în zona de sud a Europei.Aceste situații sunt obișnuite în cursul verilor, dar problema apare atunci când durata lor depășește 3-4 zile.În Grecia, Turcia și Bulgaria, spre exemplu, vor fi maxime de 44 – 45 de grade Celsius. De joi, însă, temperaturile vor reveni la normal în sudul Europei. Ploi mai semnificative sunt așteptate, însă, spre finalul săptămânii acesteia.